
Kalkūnes Jauniešu attīstības centra organizētais Augšdaugavas novada jaunatnes sadraudzības vakars

“Helovīns vs Ziemassvētki”
 
Mērķis

Sniegt iespēju Augšdaugavas novada jauniešiem lietderīgi pavadīt laiku neformālajā gaisotnē, attīstīt komunikācijas un organizatoriskas prasmes komandā, Kalkūnes Jauniešu attīstības centra teritorijas jauniešiem piedāvāt pašiem organizēt Augšdaugavas novada mēroga jauniešu tematisko pasākumu, radoši izpausties gatavojot pasākuma/priekšnesuma saturu un dekorācijas. Pasākuma aktivitātes un kopīgā atmosfēra tiks izdomātas tā, lai jaunieši varētu iejusties īstās Helovīna nakts mistiskumā un ar kopīgiem spēkiem radīt pasākuma neaizmirstamos momentus. Šī sadraudzības vakara tematika izvēlēta iedvesmojoties no Tīma Bērtona multfilmas “Murgs pirms Ziemassvētkiem”. Pasākums dod iespēju Augšdaugavas novada jauniešiem reālajā dzīvē izmēģināt to, ko gribēja izdarīt šīs multfilmas galvenais varonis Džeks – apvienot abu svētku tradīcijas, radošas aktivitātes un atmosfēru, kā rezultātā veidojot Helovīnam raksturīgu haosu, noslēpumu un mistiskumu.

Uzdevumi

Organizēt Halloween pasākumu Augšdaugavas novada jaunatnei “Helovīns vs Ziemassvētki’’, kurš būs veltīts mistiskumam, nestandarta ideju pielietojumam. Radīt jauniešiem iespēju iepazīt un radoši apvienot Helovīna un Ziemassvētku tradīcijas, veidojot daudzveidīgu un saistošu pasākuma programmu. Pārvērst nestandarta idejas reālajās aktivitātes, iesaistīt vienaudžus kopīgā laika pavadīšanā tā, lai varētu apvienot patīkamo ar lietderīgo, attīstīt jauniešu radošumu, iztēli un pašizpausmes prasmes, iesaistoties tematiskajās aktivitātēs un radošajos uzdevumos. Pilnveidot jauniešu sadarbības, komandas darba, komunikācijas un problēmu risināšanas prasmes.

Laiks un vieta

Pasākums notiks piektdien, 2026. gada 30. oktobrī Sventes Tautas namā (Alejas iela 13, Svente, Sventes pagasts, Augšdaugavas novads), no plkst. 18:00 līdz 23:00.

Organizētāji

Pasākumu organizē Kalkūnes JAC jaunieši no Kalkūnes, Sventes un Medumu pagastiem.

Dalībnieki

Pasākumā var piedalīties Augšdaugavas novada jaunieši vecumā no 13 līdz 25 gadiem, pārstāvot kādu novada jauniešu attīstības centru (JAC) kopā ar tā jaunatnes lietu speciālistu/-i, no katra JAC ir neierobežots dalībnieku skaits.

Uzdevums pasākuma viesiem

· Katram dalībniekam, JAC komandai sagatavot tēlu, kurš atbilstu pasākuma tēmai – Helovīns kopā ar Ziemassvētkiem (kā arī var izvēlēties jebkuru Halloween pasākumiem raksturīgo tēlu), šausmas, abu svētku tradīcijas, atribūti, tēli, varoņi utt.
· Lai iedvesmotos sadraudzības vakara tematikai, iepriekš var noskatīties multfilmu “Murgs pirms Ziemassvētkiem”, oriģinālnosaukumā “The Nightmare Before Christmas” (1993)

Programma

17:30 – 18:00 Dalībnieku ierašanās un reģistrācija
18:00 – 18:20 Pasākuma “Helovīns vs Ziemassvētki” atklāšana
18:20 – 19:50 Aktivitātes, kvests “Helovīns vs Ziemassvētki: tradīciju cīņa”
19:50 – 20:10 Rezultātu apkopojums, kopīgā fotografēšanās
20:10 – 23:00 Augšdaugavas novada jauniešu brīvā laika pavadīšana un balle

Dalībnieku drošība

Par dalībnieku drošību atbild komandu jaunatnes lietu speciālisti. Nepilngadīgajiem jauniešiem obligāti līdzi jābūt vecāku atļaujai.

Pieteikšanās

Lūdzam, obligāti apstiprināt sava jauniešu attīstības centra (komandas) dalību līdz 27. oktobrim, sazinoties ar Kalkūnes jauniešu attīstības centra jaunatnes lietu speciālistiem: Margaritu Vasiļevsku, t. 26701609, e-pasts: margarita.vasilevska@augsdaugavasnovads.lv vai Andreju Rucko, t. 28469958, e-pasts: andrejs.rucko@augsdaugavasnovads.lv.

